Všeobecné obchodné podmienky
Tieto všeobecné obchodné podmienky upravujú práva a povinnosti zmluvných strán vyplývajúce zo služieb v oblastiach astrológie, tarotu a terapií ako aj predajom tovaru a digitálneho obsahu na internetovej stránke www.altairastrology.com. 

Preambula -  Informácie pred uzavretím zmluvy
Pred uzavretím zmluvy uzatváranej na diaľku alebo mimo prevádzkových priestorov, obchodník  poskytuje spotrebiteľovi  tieto informácie:

a) hlavné vlastnosti služby alebo tovaru,
b) identifikačné údaje obchodníka,
c) celkovú cenu vrátane všetkých daní a poplatkov,
d) platobné, dodacie a plniace podmienky,
e) informácie o práve na odstúpenie od zmluvy,
f) informácie o zodpovednosti za vady, o možnosti reklamácie a jej uplatnení,
g) dobu trvania zmluvy, prípadne podmienky jej vypovedania,
h) informácie o mimosúdnom riešení sporov (SOI).

Článok I. Vymedzenie pojmov
Prevádzkovateľom internetovej stránky  je spoločnosť Polnočné Slnko s.r.o., so sídlom Kolárovo 125, 946 03 Kolárovo, Slovenská republika, IČO : 56 791 909 zap. v Obchodnom registri Okresného súdu Nitra, oddiel: Sro, vložka č.:  65331/N v mene ktorej koná Simona Vivian Altair – konateľ. Zodpovedná osoba a kontakt: Simona Vivian Altair, tel.: 0910 323 311, e-mail: altairastrology@gmail.com .

Obchodníkom je Polnočné Slnko s.r.o., so sídlom Kolárovo 125, 946 03 Kolárovo, Slovenská republika, IČO : 56 791 909 zap. v Obchodnom registri Okresného súdu Nitra, oddiel: Sro, vložka č.:  65331/N v mene ktorej koná Simona Vivian Altair – konateľ.

Spotrebiteľom v zmysle ust. § 52 ods. 4 zák.č. 40/1964 Zb. je fyzická osoba, ktorá v súvislosti so spotrebiteľskou zmluvou, z nej vyplývajúcim záväzkom alebo pri obchodnej praktike nekoná v rámci svojej podnikateľskej činnosti alebo povolania.

Kupujúci – klient je každý návštevník internetovej stránky, ktorý prostredníctvom objednávkového formulára si vytvoril objednávku pomocou počítačového systému umiestneného v sieti internet s verejným prístupom, ktorý umožňuje objednávanie tovarov, služieb a kurzov, je starší ako 18 rokov a má záujem o poskytované služby. Klient berie na vedomie, že služby môže objednať len pre seba, svojmu partnerovi/partnerke alebo svojej rodine, a to vždy len s ich vedomým súhlasom. Obchodník má právo kedykoľvek žiadať predloženie tohto súhlasu. Obchodník neposkytuje služby maloletým osobám.

Tovarom sa rozumejú najmä piliere svetla a ďalšie fyzické produkty ponúkané na webovej stránke obchodníka. Digitálnym obsahom sa rozumejú najmä audio meditácie, audio horoskopy, nahrávky, elektronické dokumenty a iné produkty dodávané v digitálnej forme. Službami sa rozumejú najmä astrologické konzultácie, tarotové výklady, terapie, kurzy a ďalšie poradenské alebo vzdelávacie činnosti poskytované obchodníkom.

Astrologické, tarotové, spirituálne a terapeutické služby poskytované obchodníkom majú poradenský, rozvojový, osobnostný alebo duchovný charakter. Informácie poskytnuté počas konzultácií, terapií, výkladov alebo v písomných výstupoch predstavujú subjektívny názor a interpretáciu obchodníka. Nepredstavujú zdravotné, psychologické, psychiatrické, finančné ani právne poradenstvo a nemôžu byť považované za odborné stanovisko.

Objednávka vzniká potvrdením objednávky vybraného tovaru alebo služby spotrebiteľom vrátane kompletného vyplnenia objednávkového formulára.

Spotrebiteľ plne uznáva elektronickú komunikáciu predovšetkým prostredníctvom webovej stránky, e-mailom a prostredníctvom GoogleMeet. Vyhlasujem, že dáta slúžia len pre účely identifikácie vo firme Polnočné Slnko s.r.o. a nebudú poskytnuté tretím osobám ani inak zneužité. 

Vzťahy medzi obchodníkom a spotrebiteľom v postavení kupujúceho - klienta, neupravené obchodnými podmienkami sa riadia občianskym zákonníkom (č. 40/1964 Z. z.) a zákonom o ochrane spotrebiteľa (č. 108/2024 Z. z.). Vzťahy medzi obchodníkom a spotrebiteľom – podnikateľom neupravené obchodnými podmienkami sa riadia obchodným zákonníkom.

Článok II. Cena
Všetky uvádzané ceny sú konečné a platné tak, ako sú uvedené v objednávkovom formulári a v momente odoslania objednávky.

Obchodník nie je platcom DPH.

Článok III. Objednávka
Objednávka vzniká rezervovaním konkrétneho termínu na poskytnutie služby, prostredníctvom elektronickej komunikácie, resp. riadne vyplneným a odoslaným elektronickým objednávkovým formulárom, ktorý bol potvrdený aj zo strany Obchodníka. Spotrebiteľ plne uznáva elektronickú komunikáciu, predovšetkým prostredníctvom webovej stránky www.altairastrology.com, alebo e-mailovej komunikácie. Týmto vzniká návrh na uzavretie zmluvy na diaľku.

Spotrebiteľ zaslaním objednávky súhlasí s cenou objednaných produktov a teda objednávka sa stáva pre spotrebiteľa záväznou.

Potvrdením objednávky zo strany obchodníka vzniká spotrebiteľská zmluva uzatvorená na diaľku, ktorú je možné meniť, rušiť alebo dopĺňať len na základe vzájomnej dohody medzi spotrebiteľom a obchodníkom ak zákon alebo iný právny predpis neustanovuje inak.

Spotrebiteľom je po vytvorení objednávky automaticky zaslaný e-mail s potvrdením prijatia objednávky.

Spotrebiteľ je odoslaním objednávky viazaný k zaplateniu kúpnej ceny objednaného tovaru. Obchodník vystaví spotrebiteľovi daňový doklad – faktúru. Táto slúži ako doklad o zaplatení tovaru.

Obchodník si vyhradzuje právo odmietnuť poskytnutie služby najmä v prípade, ak:
· klient poskytol nepravdivé alebo neúplné údaje,
· klient prejavuje nevhodné, urážlivé alebo agresívne správanie,
· existujú okolnosti, ktoré môžu brániť riadnemu a bezpečnému poskytnutiu služby,
· klient trpí zdravotným alebo psychickým stavom, pri ktorom by poskytnutie služby nemuselo byť vhodné,
· obchodník dospeje k záveru, že poskytnutie služby nie je v najlepšom záujme klienta.

Kurzy, ktoré ponúka obchodník nie je možné objednať prostredníctvom objednávkového formulára na webovej stránke. Účasť na kurze je možná výlučne na základe individuálnej dohody medzi obchodníkom a kupujúcim - klientom prostredníctvom e-mailovej komunikácie. Záväzná objednávka kurzu vzniká potvrdením účasti zo strany obchodníka zaslaným e-mailom. Pri kurzoch sa za záväznú objednávku považuje e-mailová komunikácia medzi obchodníkom a kupujúcim -klientom, v ktorej kupujúci - klient prejaví záujem o účasť na konkrétnom kurze a obchodník jeho účasť výslovne potvrdí. Doručením potvrdenia účasti zo strany obchodníka na e-mailovú adresu kupujúceho - klienta dochádza k uzatvoreniu zmluvy a kupujúcemu - klientovi vzniká povinnosť uhradiť cenu kurzu podľa dohodnutých podmienok. Kupujúci -  klient odoslaním e-mailovej objednávky alebo potvrdením účasti na kurze e-mailovou správou potvrdzuje, že sa oboznámil so všeobecnými obchodnými podmienkami a súhlasí s ich znením.

Článok IV. Platobné podmienky
Za produkty predávané prostredníctvom stránky   je možné platiť nasledovnými spôsobmi:

a) platba online prostredníctvom platobnej brány Stripe (Online platobnou kartou: VISA, VISA electron, MasterCard, Maestro alebo bankovým prevodom). Platobné metódy sú napojené na platobnú bránu spoločnosti Stripe, ktorá poskytuje zabezpečenú technológiu prijímania platobných kariet a online bankových prevodov. Čísla platobných kariet, kreditných kariet a heslá k elektronickému bankovníctvu sú zadávané pomocou zabezpečeného a dôveryhodného kanála spoločnosti Stripe.

b) internetovým bankovníctvom (internet bankingom), prevodom z účtu kupujúceho - klienta na účet obchodníka vedený v Tatra banka, a.s., IBAN: SK49 1100 0000 0029 4409 5122.

c) prostredníctvom služby Paypal.

Článok V. Dodacie podmienky
Pri kúpe astrologických a tarotových služieb alebo terapie bude po zaplatení kúpnej ceny spotrebiteľovi zaslaný na jeho e-mail potvrdenie objednávky s termínom dodania služieb resp. termín na terapiu s určením dňa a času, alebo informácia, akým spôsobom sa kupujúci – klient s obchodníkom dohodne na termíne terapie.  Služba môže byť poskytnutá osobne, online, formou audio nahrávky, písomného dokumentu alebo inou formou oznámenou klientovi pri objednávke.

Pri kúpe fyzického tovaru (napr. piliera svetla a iných produktov) bude tovar odoslaný obchodníkom najneskôr do 5 pracovných dní od pripísania úhrady na účet obchodníka, ak nie je pri produkte uvedené inak. Dĺžka doručenia následne závisí od zvoleného prepravcu a jeho aktuálnych dodacích lehôt. Tovar sa doručuje na adresu uvedenú kupujúcim v objednávke prostredníctvom zvoleného dopravcu. O odoslaní tovaru bude kupujúci - klient informovaný e-mailom. Náklady na dopravu sú uvedené v objednávke pred jej záväzným odoslaním. Nebezpečenstvo poškodenia tovaru prechádza na kupujúceho - klienta okamihom prevzatia tovaru. Kupujúci - klient je povinný skontrolovať zásielku pri prevzatí a prípadné poškodenie bezodkladne oznámiť dopravcovi a obchodníkovi.

Pri kúpe audio meditácií a ostatného digitálneho obsahu budú tieto sprístupnené prostredníctvom e-mailu, odkazu na stiahnutie alebo iným elektronickým spôsobom uvedeným pri objednávke, a to po úhrade kúpnej ceny.

Pri kurzoch bude termín, miesto, forma konania, cena a ďalšie podmienky účasti dohodnuté individuálne prostredníctvom e-mailovej komunikácie medzi obchodníkom a kupujúcim - klientom. Po potvrdení účasti a splnení platobných podmienok zašle obchodník kupujúcemu - klientovi všetky potrebné informácie súvisiace s absolvovaním kurzu.

Kupujúci - klient je povinný skontrolovať si svoju e-mailovú schránku, aj všetky jej podpriečinky (propagácie, hromadné, spam).

Ak ani po niekoľkonásobnom hľadaní kupujúci – klient nenájde e-mail s dodaným produktom, požiada o prešetrenie problému obchodníka na e-mailovej adrese altairastrology@gmail.com, ktorá je súčasne adresou technickej podpory.

Obchodník je povinný poskytnúť dohodnuté služby s kupujúcom - klientom v dohodnutom dátume v objednávke, alebo v inom dátume na základe dohody. Ak kupujúci - klient neobdrží objednanú službu v dohodnutom termíne, je povinný oznámiť túto skutočnosť bez zbytočného odkladu, najneskôr do 30 dní od dohodnutého termínu dodania.
 
Článok VI. Duševné vlastníctvo a autorské práva
Vlastnícke právo prechádza z obchodníka na spotrebiteľa až momentom vyplatenia plnej ceny za predmet spotrebiteľskej zmluvy.

Tovar alebo služby, na ktoré sa vzťahuje ešte vlastnícke právo obchodníka, si obchodník vyhradzuje právo v prípade uplatnenia reklamácie kupujúcim - klientom, vybaviť až v momente úplného zaplatenia predmetu kúpnej zmluvy.

Kupujúci - klient nie je oprávnený poskytované audio nahrávky, texty, výklady, terapie, konzultácie ani iné výstupy obchodníka zverejňovať, predávať, distribuovať, upravovať alebo ich sprístupňovať tretím osobám bez predchádzajúceho písomného súhlasu obchodníka.

Článok VII. Práva spotrebiteľa
Kupujúci – klient v postavení spotrebiteľa má tieto práva:

a) Právo na poskytnutie informácií pred uzavretím spotrebiteľskej zmluvy. Tieto informácie sú uvedené na webovej stránke obchodníka a v týchto obchodných podmienkach.

b) Spotrebiteľ súhlasí s tým, že obchodník môže začať s poskytovaním služby podľa spotrebiteľskej zmluvy uzavretej v súlade s týmito obchodnými podmienkami bezodkladne po jej uzavretí, a to aj pred uplynutím zákonnej lehoty na odstúpenie od zmluvy o poskytovaní služieb. Spotrebiteľ súhlasí so začatím dodávania digitálneho obsahu pred uplynutím lehoty na odstúpenie od zmluvy a zároveň vyhlasuje, že bol riadne poučený o tom, že udelením tohto súhlasu stráca právo na odstúpenie od zmluvy po dodaní digitálneho obsahu. Toto ustanovenie sa vzťahuje najmä na audio meditácie, audio horoskopy, nahrávky a ďalší digitálny obsah dodávaný elektronickou formou. Spotrebiteľ berie na vedomie, že pokiaľ dôjde k splneniu záväzkov obchodníka zo zmluvy uzavretej podľa týchto obchodných podmienok pred uplynutím zákonnej lehoty na odstúpenie od zmluvy, nemá spotrebiteľ v dôsledku vyslovenia súhlasu podľa predchádzajúcej vety právo na odstúpenie od zmluvy o poskytovaní služieb podľa ustanovenia § 19 a nasl. zákona č. 108/2024 Z.z.. 

c) Spotrebiteľ zároveň berie na vedomie, že nemôže odstúpiť od spotrebiteľskej zmluvy, kde predmetom zmluvy bolo dodanie on-line produktu, pretože ide o tzv. zmluvu o dodanie digitálneho obsahu pričom sa primerane použije ust. § 852m ods. 3, 5 až 8 Občianskeho zákonníka.

d) Ak ide o prípad, keď možno od zmluvy odstúpiť (ustanovenie odseku b) a c) tohto článku) je spotrebiteľ oprávnený od zmluvy uzavretej podľa týchto obchodných podmienok odstúpiť, a to v lehote štrnástich (14) dní od jej uzavretia. Právo odstúpiť od zmluvy v zákonnej lehote 14 dní, spotrebiteľ uplatní tak, že pošle obchodníkovi e-mail, ktorý bude obsahovať informáciu o odstúpení od zmluvy. Informácia bude mať nasledujúce znenie: “ Týmto oznamujem, že odstupujem od zmluvy o poskytnutí tejto služby: .............. - Dátum objednania/dátum prijatia .............. - Meno a priezvisko klienta/kupujúceho .............. - Adresa Registrovaného klienta/objednávateľa.............. Podpis klienta/kupujúceho (ak sa tento formulár podáva v listinnej podobe) .............. Dátum ..............“

e) Spotrebiteľ má právo na mimosúdne riešenie sporov prostredníctvom Slovenskej obchodnej inšpekcie (SOI) alebo iných oprávnených subjektov.

f) Spotrebiteľ berie na vedomie, že dodávané produkty sú predmetmi duševného vlastníctva a sú chránené autorskými právami a ostatnými právami duševného vlastníctva, ktoré patria obchodníkovi. Zmluvou medzi obchodníkom a spotrebiteľom nedochádza k prevodu žiadnych práv duševného vlastníctva a nie je povolené ich bez písomného povolenia kopírovať, rozmnožovať, poskytovať tretej strane, publikovať alebo inak rozširovať v akýchkoľvek médiách resp. spôsobom.

Článok VIII. Náhrada škody pri neprevzatí služby
Obchodník má právo na náhradu škody (podľa ust. § 420 a nasl. Občianskeho zákonníka), v prípade že si spotrebiteľ objednal službu, ktorú nestornoval a zároveň nezaplatil dojednanú kúpnu cenu. Týmto konaním spotrebiteľ porušil svoju povinnosť uvedenú v časti Platobné podmienky a možnosti platby, podľa ktorej je spotrebiteľ povinný zaplatiť dojednanú sumu.

Pri určovaní výšky náhrady škody, obchodník berie do úvahy predovšetkým administráciu objednávky, ako aj všetky ostatné náklady, ktoré mu vznikli s realizáciou predmetnej objednávky. Obchodník má právo aj neuplatniť si právo na náhradu škody alebo si uplatniť toto právo len z časti.

Článok IX. Storno podmienky a záručné podmienky
Kupujúci - klient je oprávnený objednávku služby stornovať, a to v  prípade  audio horoskopy a tarotové výklady je možné zrušiť najneskôr 48 hod. pred dohodnutým termínom vybavenia objednávky, astrologické a tarotové osobné konzultácie je možné zrušiť najneskôr 48 hod. pred dohodnutým termínom konzultácie.

Zmena termínu  kurzu terapie je možná po vzájomnej dohode. Bezplatné storno je možné vykonať do 10 dní pred začiatkom kurzu. Ak je storno vykonané v lehote 5 dní pred začiatkom kurzu, účtuje sa poplatok vo výške 50% z ceny kurzu. Pri stornovaní menej ako 2 dni pred začiatkom kurzu sa účtuje plná suma.

V prípade, ak by sa spotrebiteľ rozhodol nepokračovať v kurze po jeho začatí a absolvovaní už niektorých častí kurzu budú podmienky vrátenia uhradenej ceny posudzované individuálne, pričom vrátenie peňazí je možné maximálne do výšky 50% ceny kurzu.

Pri digitálnom obsahu dodanom elektronickou formou (najmä audio meditácie) nie je po jeho sprístupnení alebo doručení možné požadovať jeho vrátenie ani storno objednávky, ak kupujúci – klient udelil súhlas so začatím dodávania digitálneho obsahu pred uplynutím lehoty na odstúpenie od zmluvy.

Záručné podmienky sa nevzťahujú na služby poskytované obchodníkom. Pri fyzickom tovare sa uplatňuje zodpovednosť za vady podľa platných právnych predpisov Slovenskej republiky.

Článok X. Zodpovednosť
Polnočné Slnko s.r.o., so sídlom Kolárovo 125, 946 03 Kolárovo, Slovenská republika, IČO : 56 791 909, v zastúpení Simona Vivian Altair nie je zodpovedná za úspech klienta a negarantuje naplnenie požadovaných výsledkov. Tie sú závislé na mnohých faktoroch a preto pred vstupom do spolupráce spotrebiteľ v postavená kupujúceho - klienta prijíma vlastnú zodpovednosť za (ne)dosiahnutie požadovaných výsledkov v rámci terapie.

Spotrebiteľ berie na vedomie, že produkty/služby užíva na vlastné riziko a že závisí iba na ňom, akým spôsobom informácie využije a aké výsledky dosiahne. Obchodník nezodpovedá za výsledky, napr. v duševnom či podnikateľskom rozvoji, ktoré užívateľ v súvislosti s užívaním produktu/služby zaznamená, pretože tie sú závislé na celkovej práci v oblasti duševného rozvoja. Obchodník nezodpovedá za rozhodnutia prijaté kupujúcim - klientom na základe poskytnutých informácií, pokiaľ škoda nevznikla porušením právnych povinností obchodníka. Produkty ani služby nenahradzujú zdravotnú starostlivosť.

Poskytované terapie, astrologické a tarotové služby nenahrádzajú zdravotnú starostlivosť, psychologické poradenstvo, psychiatrickú liečbu ani právne poradenstvo.

Článok XI. Ochrana osobných údajov
Osobné údaje sú spracúvané v súlade s Nariadením Európskeho parlamentu a Rady (EÚ) 2016/679 (GDPR) a zákonom č. 18/2018 Z. z. o ochrane osobných údajov.

Prevádzkovateľom osobných údajov je Polnočné Slnko s.r.o., so sídlom Kolárovo 125, 946 03 Kolárovo, Slovenská republika, IČO : 56 791 909, v zastúpení Simona Vivian Altair.
Prevádzkovateľ je povinný zabezpečiť osobné údaje pred ich sprístupnením neoprávneným osobám, pred ich zneužitím, stratou alebo poškodením.

Osobné údaje sú uchovávané v zabezpečených databázach s obmedzeným prístupom.

Obchodník v postavení prevádzkovateľa neposkytuje osobné údaje spotrebiteľa v postavení kupujúceho - klienta tretej osobe, okrem štátnych orgánov v prípade kontroly.

Obchodník od spotrebiteľa získava osobné údaje v rozsahu: titul, meno, priezvisko, adresa, adresa na doručenie, telefónne číslo, e-mailová adresa. Poskytnuté osobné údaje sú spracúvané za účelom korektného vybavenia objednávky obchodníkom resp. jeho poverenými osobami.

Osobné údaje sú spracúvané za účelom korektného vybavenia objednávky, poskytovania služieb a marketingových aktivít, ak spotrebiteľ súhlasil so spracúvaním na tieto účely.

Obchodník je povinný zabezpečiť osobné údaje pred ich sprístupnením neoprávneným osobám. 

Ak spotrebiteľ súhlasil so spracúvaním osobných údajov pri registrácii na webstránke na marketingové účely, súhlasil so zasielaním predovšetkým e-mailových správ na kontaktnú emailovú adresu, telefonickým kontaktovaním alebo zasielaním adresnej pošty na kontaktnú adresu.

Svoj súhlas môže spotrebiteľ kedykoľvek odvolať prostredníctvom na to určeného emailu obchodníka altairastrology@gmail.com, pričom je obchodník povinný toto odvolanie súhlasu bezprostredne spracovať. Poskytnuté osobné údaje sa potom už nebudú používať na marketingové účely.

Spotrebiteľ má právo (v prípadoch ustanovených Nariadením) požiadať o vymazanie osobných údajov, najmä ak už bol naplnený účel spracovania alebo odpadol jeho dôvod (vrátane odvolania súhlasu), prípadne požiadať o obmedzenie spracovania osobných údajov.

Spotrebiteľ má (v prípadoch ustanovených Nariadením) právo namietať proti spracovaniu osobných údajov, najmä pri ďalšom spracovaní nevyhnutnom na účely oprávnených záujmov prevádzkovateľa.

V prípade automatizovaného spracovania osobných údajov, má (za podmienok podľa Nariadenia) sprostredkovateľ právo na prenosnosť údajov, tj. právo získať osobné údaje a právo, aby osobné údaje boli odovzdané inému prevádzkovateľovi.

Spotrebiteľ je oprávnený podať sťažnosť na Úrad na ochranu osobných údajov, so sídlom Hraničná 12, 820 07 Bratislava 27, Slovenská republika.

Spotrebiteľ môže uplatniť svoje práva a získať ďalšie informácie o spracúvaní osobných údajov kontaktovaním zodpovednej osoby na e-mailovej adrese: altairastrology@gmail.com.

Článok XII  Reklamačný poriadok
Kupujúci - klient má právo uplatniť si reklamáciu prostredníctvom e-mailu na adrese altairastrology@gmail.com.

Reklamáciu je možné podať bez zbytočného odkladu po zistení vady.
Obchodník potvrdí prijatie reklamácie elektronicky a vybaví ju najneskôr do 30 dní.

Pri fyzickom tovare zodpovedá obchodník za vady, ktoré má tovar pri prevzatí alebo ktoré sa vyskytnú počas zákonnej doby zodpovednosti za vady podľa platných právnych predpisov. Spotrebiteľ je povinný vady reklamovať bez zbytočného odkladu po ich zistení.

Spôsob vybavenia reklamácie bude oznámený Kupujúcemu e-mailom.

Kupujúci - klient má právo na opravu, výmenu, primeranú zľavu alebo odstúpenie od zmluvy podľa platných právnych predpisov.

Článok XIII. Zodpovednosť za obsah webu
Webová stránka  môže byť aktualizovaná bez predchádzajúceho upozornenia a služby môžu byť kedykoľvek bez predchádzajúceho upozornenia zmenené. 

Článok XIV. Záverečné ustanovenia
Obchodník si vyhradzuje právo meniť a dopĺňať tieto všeobecné obchodné podmienky bez predchádzajúceho upozornenia spotrebiteľa. Zmena sa nedotýka práv a povinností zo zmlúv uzatvorených pred ich účinnosťou.“


V prípade zmeny všeobecných obchodných podmienok sa riadi celý proces nákupu prostredníctvom tých všeobecných obchodných podmienok, ktoré boli platné v momente odoslania objednávky kupujúcim - klientom a tieto sú prístupné na internetovej stránke obchodníka.

Zvláštne dojednania medzi obchodníkom a spotrebiteľom v postavení kupujúceho odchyľujúce sa od týchto obchodných podmienok majú prednosť.

Odoslaním objednávky spotrebiteľ potvrdzuje, že si prečítal všeobecné obchodné podmienky, porozumel im a súhlasí s ich znením.

Neupravené vzťahy v týchto všeobecných obchodných podmienkach sa riadia podľa príslušných ustanovení predovšetkým Zákona č. 40/1964 Zb, Zákona č. 108/2024 Z.z., Zákona č. 18/2018 Z.z., Zákona č. 22/2004 Z.z. ako aj Zákona č. 513/1991 Z.z.
 
Tieto všeobecné obchodné podmienky nadobúdajú platnosť a účinnosť ……………………...

V ......................, dňa  …………………………….

Simona Vivian Altair
